Alojz Rosina

MUDr. Alojz Rosina (* 15. máj 1931, Púchov) je rehabilitačným lekárom, ktorý založil niekoľko rehabilitačných centier na východnom Slovensku. V Levoči založil masérsku školu pre nevidiacich a slabozrakých.

 Život a práca  
Alojz Rosina sa narodil 15. mája 1931 v meste Púchov, v časti Horné Kočkovce. Študoval na Prvom štátnom gymnáziu v Trenčíne.32. výročná správa štátneho slovenského gymnázia v Trenčíne. Štátne slovenské gymnázium v Trenčíne, 1950.

Po ukončení gymnázia študoval medicínu na Karlovej univerzite v Prahe. V roku 1956 ukončil štúdium medicíny so špecializáciou preventívne lekárstvo.Matrika doktorů Univerzity Karlovy XVI. (1956). Fond: Matriky Univerzity Karlovy. Inventární číslo: 16. Archiv Univerzity Karlovy, Praha. Po ukončení štúdia pracoval v ambulancii praktického lekára a dovzdelával sa v chiropraxii, manuálnych mobilizačných a manipulačných technikách pod vedením v tom čase Doc. Karla Lewita, zakladateľa Rehabilitačnej spoločnosti, známej Pražskej rehabilitačnej školy a stal sa odborníkom na rehabilitačnú medicínu.

V priebehu svojho profesionálneho života pôsobil aj ako člen Slovenskej spoločnosti akupunktúry, pričom sa usiloval o rozvoj tejto oblasti medicíny na Slovensku. Bol členom výboru Komisie akupunktúry pri Slovenskej fyziatrickej spoločnosti a neskôr aj sekcie akupunktúry. Podieľal sa na zakladaní Slovenskej spoločnosti akupunktúry a bol zvolený za člena výboru. Spolu s ostatnými členmi tímu sa podieľal na popularizácii akupunktúry, organizovaní odborných podujatí a budovaní základov pre jej ďalší rozvoj štúdia a liečebných procedúr na Slovensku.Breza, J., Bernadič, M., & Mácová, Ž. (Ed.). (2019). História Slovenskej lekárskej spoločnosti. Bratislava

 Lekárska prax  
Alojz Rosina spolupracoval s prof. MUDr. Karlom Lewitom v oblasti rehabilitácie.Lewit, K. and Rosina, A., 1995. Manipulation under general anaesthesia for acute subluxation between atlas and axis in three children. Journal of Orthopaedic Medicine, 17(3), pp.78-83.Lewit K, Rosina A. Why yet another diagnostic sign of sacroiliac movement restriction? J Manipulative Physiol Ther. 1999 Mar-Apr;22(3):154-60. doi: 10.1016/s0161-4754(99)70129-6. PMID: 10220714. Alojz Rosina sa počas spolupráce s Karlom Lewitom venoval diagnostike porúch pohybového aparátu. Jeho meno je spojené s originálnym testom sakroiliakálneho kĺbu, známym ako „Rosinov test“ alebo „Rosina test for sacroiliac joint restriction“. Tento test, ktorý vyvinul, je štandardnou súčasťou fyzioterapeutického vyšetrenia dodnes.Todorov, Ilia, and Ara Kaprelyan. "A diagnostic approach to examining the functional disorders of the sacroiliac joints." Scripta Scientifica Medica 45.2 (2013): 70-74.Falidas, Konstantinos. "Physiotherapeutic treatment of a patient with disc herniation at L4/L5." (2014). Podrobný popis tohto testu bol publikovaný v roku 2000.Rosina, A., and K. Lewit. "Proč ještě další–nový příznak pro vyšetření sakroiliakální blokády." Rehabilitace a fyzikální lékařství 2 (2000): 62-65. Jeho význam potvrdzuje aj fakt, že sa naň odkazujú mnohé ďalšie štúdie a odborné články.Lewit, Karel. Manipulative therapy: Musculoskeletal medicine. Elsevier Health Sciences, 2009.Honců, Pavla. "Diferenciální diagnostika, prevence a léčba bolestí zad systémem Computer Kinesiology." (2021).

 Nová Ľubovňa 
V roku 1956 bolo zriadené obvodné zdravotné stredisko v Novej Ľubovni, kde MUDr. Alojz Rosina pracoval v ambulancii praktického lekára.Karaš, J., Pitoňáková, M., Sroka, J., Poľanská, M., Hajnala, M., Smoroň, P., Sivuľková, J., Gerjaková, K., & Plučinská, Š. (2004). BULLETIN vydaný k 40. výročiu otvorenia Nemocnice s poliklinikou v okrese Stará Ľubovňa. Stará Ľubovňa: Nemocnica s poliklinikou v okrese Stará Ľubovňa.

 Stará Ľubovňa 
Od roku 1965 sa stal vedúcim lekárom fyziatricko-rehabilitačného oddelenia v meste Stará Ľubovňa až do roku 1971.Karaš, J., Pitoňáková, M., Sroka, J., Poľanská, M., Hajnala, M., Smoroň, P., Sivuľková, J., Gerjaková, K., & Plučinská, Š. (2004). BULLETIN vydaný k 40. výročiu otvorenia Nemocnice s poliklinikou v okrese Stará Ľubovňa. Stará Ľubovňa: Nemocnica s poliklinikou v okrese Stará Ľubovňa.

 Levoča 
MUDr. Alojz Rosina pôsobil v Levoči od roku 1971 do roku 1975, kde zanechal nezmazateľnú stopu. Ako zakladateľ rehabilitačného oddelenia v miestnej nemocnici v roku 1971 zaviedol nové metódy liečby a výrazne zvýšil kvalitu poskytovaných služieb. Jeho zanietenie pre vzdelávanie nevidiacich masérov viedlo k vytvoreniu jedinečného programu, ktorý bol spustený koncom roka 1971. Rosina nebol len lekár, ale aj pedagóg a vizionár, ktorý dokázal, že kvalitná rehabilitácia je dostupná aj v menších mestách. V škole pre nevidiacich a slabozrakých v Levoči vyučoval predmety anatómia, mechanoterapia - masáž. Spolu s riaditeľom internátnej školy M. Dzurňákom vypracovali teoretické základy a praktickej výučby nového odboru pracovného uplatnenia zrakovo znevýhodnených – masér.https://msslevoca.sk/michal-dzurnak/ Aj po svojom odchode do Popradu v roku 1975 pravidelne dochádzal do Levoče vyučovať až do roku 1982, čím sa jeho celkové pôsobenie v tomto meste predĺžilo na 11 rokov. Dunčko, Štefan. NEVIDIACI VRACAJÚ ZDRAVIE (Zborník k 30. výročiu vzniku odboru masér na SZŠ v Levoči) 1972 - 2002. Levoča: Stredná zdravotnícka škola, 2002 

V roku 1971 MUDr. Rosina založil nové rehabilitačné oddelenie v Nemocnici s poliklinikou v Levoči. A bol prvým primárom rehabilitačného oddelenia v NsP Levoča.Pavlíková, L., Dravecká, S., & Zoričáková, A. (2018). Oculus: Špeciálne vydanie. Levoča: MTM Levoča. Dostupné na: https://docplayer.cz/106924424-Phdr-lucia-pavlikova-mgr-stanislava-dravecka-phdr-andrea-zoricakova.html Vybudoval tu ambulanciu, fyzikálnu terapiu, vodoliečbu.30 rokov RSZP. (2022). Levoča: Rehabilitačné stredisko pre zrakovo postihnutých. https://rszp.sk/wp-content/uploads/2022/02/brozura.pdf Na slávnostnom oceňovaní zdravotníkov v Levoči získal ocenenie v roku 2020, za prínos v oblasti rehabilitácie a fyziatrie pre mesto a za profesionálny život oddaný pomoci pacientom.LIMKA. (2020). Informačný magazín mesta Levoča LIMKA. Roč. V, č. 1. Levoča: Mesto Levoča.

 Poprad 
v roku 1975 vybudoval fyziatricko-rehabilitačné oddelenie v Nemocnici s poliklinikou v Poprade, s ambulanciami a lôžkovým oddelením. Počas pôsobenia ako primár oddelenia, vyučoval na SZŠ, Internátnej škole pre nevidiacich a slabozrakých, spolupracoval s profesorom Lewitom, Jandom, Jiroutom – známymi zakladateľmi Pražskej školy. Bol uznávaný a úspešný na poli liečebnej rehabilitácie, na počesť profesora Lewita pomenoval ním objavený fenomén vyšetrenia funkčnej väzby sakro-iliakálneho skĺbenia a rotácie krčnej chrbtice ako Lewitov príznak, dnes používaný ako Rosinov fenomén podľa prof. Lewita. Úspešne liečil pacientov po traumách, vertebrogénne disability, s prof. Lewitom publikoval úspešnú manipuláciu subluxácie C0-C1 v celkovej anestéze s plnou obnovou funkcie. Rehabilitačnú medicínu podľa Pražskej školy kombinoval so znalosťami s tradičnej čínskej medicíny, akupunktúrou, aj elektroakupunktúrou podľa Volla

 Vybraná personálna bibliografia 
MUDr.Rosina je spoluautorom štúdií publikovaných v lekárskych časopisoch. Taktiež sa podieľal na tvorbe vysokoškolských učebníc pre praktickú výučbu na masérskej škole.



 Rosina, A.; Lewit, K. (2000), Proč ještě další – Nový příznak pro vyšetření sakroiliakální blokády, Rehabil. fyz. Lék., 2000, No. 2, pp. 62-65.

 Referencie 

Kategória:Slovenskí lekári
Kategória:Absolventi Lekárskej fakulty Karlovej univerzity
Kategória:Osobnosti z Púchova